- David Popovici face spectacol înainte de Jocurile Olimpice
- Performanța reușită de român, în cadrul unui turneu internațional
- România – Columbia, marţi, 21:30, în direct pe Antena 1 şi în AntenaPLAY
David Popovici face spectacol înainte de Jocurile Olimpice. Românul a dominat probele sale favorite, în cadrul turneului Antwerp Diamond Speedo, din Belgia.
Înotătorul român David Popovici, care se pregăteşte pentru JO 2024, s-a impus cu uşurinţă în probele sale preferate de 100 m şi 200 m liber, cu prilejul unui concurs internaţional disputat în weekend la Anvers, Antwerp Diamond Speedo, la care au participat cu excepţia lui doar sportivi din Belgia şi Olanda.
David Popovici face spectacol înainte de Jocurile Olimpice
La 100 m liber, David Popovici a obţinut cel mai bun timp în serii (48sec57/100), iar în finală s-a impus cu 48sec34/100, înaintea olandezilor Sean Niewold (48sec89/100) şi Stan Pijnenburg (49sec97/100), notează agerpres.ro.
În serii la 200 m liber, Popovici a fost cel mai rapid cu timpul de 1min51sec13/100, iar apoi a câştigat detaşat finala cu 1min46sec51/100, devansându-i pe olandezii Koen Marsman (1min51sec13/100) şi Efe Ongoren (1min51sec44/100)
Popovici, fost campion european la 100 şi 200 m liber, va concura luna viitoare la Campionatele Naţionale de înot de seniori, tineret şi juniori în bazin olimpic de la Otopeni (17-21 aprilie).
Pan Zhanle e favorit la aurul olimpic la 100 de metri în faţa lui David Popovici
Pan Zhanle e favorit la aurul olimpic la 100 de metri în faţa lui David Popovici. Asta după ce chinezul de 19 ani i-a doborât recordul românului, ce data din vara lui 2022, de la Europenele de la Roma.
Pan a înotat suta de metri în 46:80 de secunde, fiind cu 6 sutimi decât a fost David la Foro Italico. Americanii de la swimmingworldmagazine.com în văd pe Pan favorit şi la Jocurile Olimpice de la Paris, David fiind cotat cu şanse reale la proba de 200 de metri.
"Pan a devenit marele favorit la aurul olimpic la 100 metri liber, dar asistăm la o generație excepțională de sprinteri, care împing înotul pe noi culmi. Pan va împlini 20 de ani în timpul Jocurilor Olimpice, în timp ce David Popovici, fostul recordmen mondial, va ajunge la această vârstă 6 săptămâni mai târziu.
Jack Alexy, argintul mondial din 2023, are 21 de ani, în timp ce Matt Richards și Jordan Crooks au la rândul lor 21 de ani. Nu trebuie uitat nici Hwang Sun-Woo, din Coreea de Sud, care are 20 de ani, deși acesta probabil că are mai multe șanse să obțină rezultate mari la 200 de metri liber", au scris americanii de la swimmingworldmagazine.com.